*Секторду өнүктүрүү программасы: Инклюзивдүү өсүү үчүн көндүмдөр -*

*КТБО системасын өнүктүрүү жана башкаруу боюнча*

*консультациялар, CS1-QCBS-01-2018*

*А.Ж. Жолонбаева, жумуш ордунда окутуу боюнча эксперт*

**ЖУМУШ ОРДУНДА ОКУТУУ ПРОГРАММАЛАРЫН ИШТЕП ЧЫГУУ ЖАНА КИРГИЗҮҮ БОЮНЧА МЕТОДИКАЛЫК СУНУШТАМАЛАР**

Бишкек-2023

Бул методикалык сунуштамалар Секторду өнүктүрүү программасы: Инклюзивдүү өсүү үчүн көндүмдөр долбоорунун алкагында иштелип чыкты – КТБО системасын өнүктүрүү жана башкаруу боюнча консультациялар, CS1-QCBS-01-2018

Жумуш ордунда окутуу программаларын иштеп чыгуу жана киргизүү боюнча методикалык сунуштамалар Квалификациялардын улуттук алкагына, КР БИМдин 2020-жылдын 15-декабрындагы № 1033/1 буйругу менен бекитилген Кыргыз Республикасынын кесиптик билим берүү системасында Жумуш ордунда окутуу концепциясына ыйлайык, кесиптик билим берүү системасындагы адистиктер жана кесиптер боюнча Билим берүү программаларынын негизинде иштелип чыкты.

Бул методикалык сунуштамалар ЖООну КТБ системасынын билим берүү уюмдарынын билим берүү процессине киргизүүнү уюштуруучулук-методикалык камсыздоо маселелерине арналган. Өндүрүштүк окутуу, лабораториялык жана практикалык сабактар ЖООнун бир бөлүгү болуп саналат жана алардын мазмуну дисциплиналар боюнча ОМКда кеңири жазыларын белгилей кетүү керек. Сунуштамалар билим берүү уюмдарынын административдик курамы жана ИПК, ишканалардын, уюмдардын кадрдык кызматтары жана окуучуларга арналат.

**Мазмуну**

[Аббревиатуралардын жана кыскартуулардын тизмеси 4](#_Toc139276643)

[1. Киришүү 5](#_Toc139276644)

[2. ЖОО жана компетенцияларды өнүктүрүү 6](#_Toc139276645)

[3. ЖООнун формалары 9](#_Toc139276646)

[4. ЖОО программаларын иштеп чыгуу боюнча методикалык нускамалар 11](#_Toc139276647)

[5. ЖООдон өтүүнү уюштуруу тартиби 15](#_Toc139276648)

[6. ЖООнун сапатынын критерийлери 19](#_Toc139276649)

[1-тиркеме](#_Toc139276650). [Жумуш ордунда окутуу боюнча иш берүүчүлөр үчүн эскертме 20](#_Toc139276651)

[2-тиркеме](#_Toc139276652). [Окуучулар үчүн жумуш ордунда окутуудан өтүү боюнча эскертме 24](#_Toc139276653)

[3-тиркеме.](#_Toc139276654) [ЖОО программасынын долбоорунун мисалы 27](#_Toc139276655)

**Сүрөттөрдүн жана таблицалардын тизмеси:**

[1-сүрөт. ЖОО өнүктүрүүчү компетенциялардын синтези 9](#_Toc139291662)

[2-сүрөт. Билим берүү уюмундагы ЖОО процесси, анын формалары 10](#_Toc139291663)

3-сүрөт. ЖОО программаларын иштеп чыгуу үчүн база ........................................................12

4-сүрөт. Тараптардын ЖООго катышуусу ................................................................................18

[1-таблица. ОНго жетишүүгө багытталган ЖОО программасын түзүү этаптары 12](#_Toc80561983)

[2-таблица. ЖОО программасынын бөлүмдөрүнүн мазмуну 13](#_Toc80561984)

**Аббревиатуралардын жана кыскартуулардын тизмеси**

|  |  |  |
| --- | --- | --- |
| АӨБ | – | Азия өнүктүрүү банкы |
| АТБ | – | Алдыңкы тажрыйба борбору |
| БИМ | – | Билим берүү жана илим министрлиги |
| БП | – | билим берүү программасы |
| ECTS | – | (European Credit Transfer and Accumulation System – Европанын кредиттерди которуу жана топтоо системасы) – билим берүү программасын өздөштүрүүдө окуучулардын окуу иштерин учетко алуу системасы |
| ЖК | – | жалпы компетенция |
| ЖОО | – | жумуш ордунда окутуу |
| ИПК | – | инженердик-педагогикалык кызматкерлер |
| КС | – | кесиптик стандарт |
| КР | – | Кыргыз Республикасы |
| КОН | – | кесип/адистик боюнча окутуунун натыйжалары |
| КУА | – | Квалификациялардын улуттук алкагы |
| МБС | – | Мамлекеттик билим берүү стандарты |
| ОН | – | окутуунун натыйжасы |
| ОӨК | – | окуу-өндүрүштүк комплекс |
| ТТ | – | техникалык тапшырма |

**1. Киришүү**

Өлкөдөгү экономиканын натыйжалуулугу, товарларды өндүрүүнүн жана кызмат көрсөтүүлөрдүн көлөмүн көбөйтүү, алардын тышкы рынокто атаандаштыкка жөндөмдүүлүгүн камсыздоо кесиптик кадрларды даярдоонун деңгээли менен аныкталат. Бүгүнкү күндө билим берүү системасынын алдында диплому менен бүтүрүүчүлөрдү эмес, конкреттүү жумуш ордунда толук кандуу эмгектенүүгө, кесиптик милдеттерин сапаттуу аткарууга жөндөмдүү жана өзгөрүп жаткан дүйнөгө жана өндүрүштүк шарттарга ылайыкташа ала турган чыныгы адистерди даярдоо маселеси турат.

Адистерди даярдоонун сапатын жакшыртуунун, эмгек рыногунун жана кадрларды даярдоо багыттарынын ылайык келүүсүн камсыздоонун түзүүчүлөрүнүн бири болуп жумуш ордунда окутуу (мындан ары – ЖОО) мамилеси саналат.

КРде ЖООну өнүктүрүүнүн негизги багыттарын аныктоо максатында Кыргыз Республикасынын кесиптик билим берүү системасында Жумуш ордунда окутуу концепциясы (мындан ары – Концепция) кабы алынган (КР БИМдин 2020-жылдын 15-декабрындагы № 1033/1 буйругу), ал КРдин кесиптик билим берүү системасынын окуу жайларында пилоттолууда. ЖООну ишке ашырууда Концепцияда белгиленген принциптерди сактоону камсыздоо үчүн ЖОО программаларын иштеп чыгууга карата базалык мамилелерди иштеп чыгуу жана бардык кызыкдар тараптар үчүн методикалык сунуштамаларды иштеп чыгуу зарыл.

**Максат:** КРдин кесиптик билим берүү системасында ЖООну киргизүү жана өнүктүрүүгө карата базалык мамилелерди стандартташтыруу.

**Методикалык сунуштамалардын милдеттери:**

* КР башталгыч жана орто кесиптик билим берүү уюмдарында ЖОО программаларын иштеп чыгуу боюнча методикалык нускамаларды берүү;
* ЖООну даярдоодо, өтүүдө жана баалоодо базалык процесстерди аныктоо жана натыйжаларын баалоо;
* ЖООго катышуучу тараптар: иш берүүчүлөр, өндүрүштүк окутуунун/практиканын жетекчиси катары билим берүү уюмдары жана окуучулар үчүн методикалык сунуштамаларды жана эскертмелерди иштеп чыгуу.

Бул методикалык сунуштамаларда негизги маалымат берилген, ал конкреттүү адистикке/кесипке, коомчулуктун спецификалык муктаждыктарына, билим берүү уюмуна жана окуучунун өзүнө жараша адаптацияланышы мүмкүн экендигин белгилей кетүү керек. Ошондой эле, өндүрүштүк окутуу, лабораториялык жана практикалык сабактар ЖООнун бир бөлүгү болуп саналат жана алардын мазмуну дисциплиналар боюнча ОМКда кененирээк жазыларын эске алуу зарыл.

**2. ЖОО жана компетенцияларды өнүктүрүү**

ЖОО иш берүүчүлөргө жана билим берүү уюмдарына ишке даяр болуу көндүмдөрүн, техникалык көндүмдөрдү жана мындайча аталган 21-кылымдын[[1]](#footnote-1) көндүмдөрүн өнүктүрүү максатында түзүмдөштүрүлгөн практикага багытталган окутуу үчүн мүмкүнчүлүктөрдү берет. Бул окуучулар адистиктери/кесиби менен таанышууга, иш берүүчүлөр жана бизнес-чөйрө менен байланыш түзүүгө, уюмдун иш алып баруусу жөнүндө билүүгө жана өзүнүн билим алуусунун маанилүү экендигин түшүнүүгө жардам берүүчү процесс. ЖОО — бул өзүнө реалдуу иш тажрыйбасын камтыган же аудиторияда окутууну ишке орноштуруу жана карьера куруу процесстери менен бириктирип турган ишмердик. Жумуш ордунда окутуу тажрыйбасынын жардамы менен билим берүү программалары окуучулар, ата-энелер, окутуучулар жана ишканалардын өздөрү үчүн кыйла актуалдуу жана пайдалуу болууда. Бул мүмкүнчүлүктөр окуучуларга теориялык окутуу менен реалдуу иштин ортосундагы байланышты түзүүгө өзгөчө жардам берет.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *1-вставка.* ***21-кылымдын көндүмдөрү***2015-жылы Бүткүл дүйнөлүк экономикалык форумдун демилгеси менен 100дөн ашуун өлкөдө изилдөө жүргүзүлүп, анын натыйжасында көптөгөн өлкөлөр 21-кылымдын шарттарында өз тармактарында компетенттүү кадрларды жетиштүү алышпайт деген тыянакка келишкен. Алар заманбап шартта окуучуларда өнүктүрүү зарыл болгон 16 негизги көндүмдү баса белгилешти.

|  |
| --- |
| **XXI кылымдын көндүмдөрү** |
| **Фундаменталдык билимдер**Окуучулар күнүмдүк жашоодо негизги көндүмдөрдү кантип колдонушат | **Компетенциялар**Окуучулар татаал маселелерди кантип чечишет | **Мүнөз**Окуучулар өзгөрүп туруучу шарттарда маселелерди кантип чечишет |
| 1. Тил сабаттуулугу
2. Математикалык сабаттуулук
3. Табигый илимдер сабаттуулугу
4. МКТ сабаттуулук
5. Финансылык сабаттуулук
6. Маданий жана жарандык сабаттуулук
 | 1. Критикалык ой жүгүртүү/ көйгөйлөрдү чечүү
2. Креативдүүлүк
3. Коммуникация
4. Кызматташуу
 | 1. Таанып-билүүчүлүк
2. Демилгечилдик
3. Өжөрлүк/тырышчаактык
4. Ыңгайлашуучулук
5. Лидерлик
6. Социалдык - маданий маалымдуулук
 |
| **Үзгүлтүксүз билим берүү** |

Булак: World Economic Forum – New vision for education, 2015. Жеткиликтүүлүк режими: <http://www3.weforum.org/docs/WEFUSA_NewVisionforEducation_Report2015.pdf>  |

Кыргыз Республикасынын кесиптик билим берүү системасында жумуш ордунда окутуу концепциясы ЖООну төмөнкүдөй аныктайт:

*“Жумуш ордунда окутуу (ЖОО) – бул милдеттүү түрдө практикалык окутуу жана кесиптик билимдерди жана көндүмдөрдү бекемдөө, ошондой эле билим берүү уюмунун өндүрүштүк бөлүмдөрүндө/комплекстеринде жана/же ишканалардын/уюмдардын базасында иш тажрыйбасын алуу менен билим берүү уюмдарында окугандар үчүн жалпы жана кесиптик билимдерди жана көндүмдөрдү алууга багытталган кадрларды даярдоо системасы”.*

Демек, ЖОО төмөнкүлөргө өбөлгө түзөт:

* иш берүүчүлөрдүн күтүүлөрүнө бүтүрүүчүлөрдүн квалификациясынын деңгээлинин ылайык келүүсүнө жетишүүгө;
* окуучуларды кесиптер жана кызмат көрсөтүүлөр рыногунда жакшы багыттоого жана конкреттүү көндүмдөр кайда жана кантип суроо-талапка ээ болорун түшүнүүгө;
* эмгек рыногунда бүтүрүүчүлөрдүн социалдык мобилдүүлүгүн жана кесиптик атаандаштыкка жөндөмдүүлүгүн жогорулатууга;
* практикалык түзүүчүнү чыңдоого, ошол эле учурда теориялык даярдык деңгээлин, баштапкы практикалык тажрыйбага ээ болууну сактоо менен;
* социалдык-инсандык, мындайча аталган “жумшак” көндүмдөрдү, анын ичинде жамаатта иштей билүүнү, баарлашуу көндүмдөрүн өнүктүрүүнү, креативдүү ой жүгүртүүнү өнүктүрүүнү, критикалык ой жүгүртүүнү өнүктүрүүнү, өзүн-өзү уюштурууну, тартипти, өзүнө жоопкерчиликти ала билүүнү өнүктүрүүгө.

|  |
| --- |
| *2-вставка.* ***Эл аралык ЖОО жана дуалдык окутуу тажрыйбасы***Эл аралык практикада 2 термин колдонулат: ЖОО жана дуалдык окутуу. КРде Концепцияга ылайык дуалдык окутуу ЖООнун формасы болуп саналат.Дуалдык окутууну уюштуруунун жалпы тааныган лидери болуп Германия саналат. Германияда кесиптик билим берүү системасы өнүккөн насаатчылык институту, практикага багытталган окутуу жана кадрларды даярдоодо бизнестин активдүү катышуусу менен айырмаланат. Дуалдык окутуунун мыйзам базасы бар (“Кесиптик билим берүү жөнүндө”, “Кол өнөрчүлүк жыйнагы”, “Инструкторлордун жарактуулугу жөнүндө директива” ж.б.). Социалдык өнөктөштүк дуалдык окутуунун маанилүү элементтеринин бири болуп саналат. Германияда дуалдык окутуу системасында окутуунун 70-80% өндүрүштө жүргүзүлөт. Окуу мөөнөтү 2 жылдан 3,5 жылга чейин вариацияланат. Окутуу боюнча бардык негизги чыгымдарды ишкана өзү тартат. Окуучулар окутуу келишими менен корголот, эмгек акы алышат, өргүүгө чыгууга укуктуу.ЖОО башка бир катар өлкөлөрдө да, мисалы, Австрияда, Швейцарияда, Улуу Британияда ж.б. өнүккөн. Ар бир өлкөдө өзүнүн өзгөчөлүктөрү бар, бир жерде практика окуудан ажыратпастан өтүлөт, бир жерде кезектештирилет. Францияда колдонуудагы системаны окуучулук деп аташат.Коңшу өлкөлөр да ЖООну жана дуалдык окутуу системасын (Россия жана Казакстан) активдүү өнүктүрүүдө. |

ЖОО мыкты билим берүүчү компонент болуп саналгандыгынан тышкары, ал жергиликтүү жамааттын жана жалпы өлкөнүн жумушчу күчүнүн сапаттуу өнүгүүсүнө өбөлгө түзөт.

Жумуш ордунда окутуу окуучулар, иш берүүчүлөр, билим берүү уюмдары жана коом үчүн бир катар артыкчылыктарга ээ[[2]](#footnote-2):

**Окуучулар үчүн:** чеберчиликти жана терең кесиптик билимдерди өнүктүрүү; инсандык-социалдык, “жумшак” же трансверсалдык көндүмдөрдү, анын ичинде жамаатта иштөө жөндөмүн, коммуникативдик көндүмдөрдү, креативдүү, сынчыл ой жүгүртүүнү, өзүн-өзү уюштурууну, тартипти, жоопкерчиликти өзүнө алуу көндүмдөрүн өнүктүрүү; эмгек рыногуна чыгууну жеңилдеткен биринчи иш тажрыйбасына ээ болуу, белгилүү бир адистик/кесип боюнча карьера куруу процесстерин түшүнүү; бүтүргөндөн кийин эмгек рыногунда социалдык мобилдүүлүктү жана кесиптик атаандаштыкка жөндөмдүүлүктү жогорулатуу.

**Иш берүүчүлөр үчүн:** квалификациялуу жумушчу күчкө карата сунуштарды жогорулатуу; индивидуалдуу окутуу аркылуу көндүмдөрдөгү кенемтелерди жокко чыгаруу; иш берүүчүлөрдүн күтүүлөрүнүн бүтүрүүчүлөрдүн квалификациясынын деңгээлине дал келүүсүнө жетишүү; персоналды тандоонун натыйжалуулугун жогорулатуу жана кадрларды кетип калуусун төмөндөтүү; эмгектин өндүрүмдүүлүгүн жогорулатуу; кызматкерлерди өнүктүрүүгө оң таасир этүү.

**Билим берүү уюмдары үчүн:** кесиптик билим берүү программаларынын жагымдуулугун жана сапатын жогорулатуу; окутуунун натыйжаларынын эмгек рыногунун талаптарына ылайык келүүсү; кесиптик билим берүүнүн актуалдуулугун жана ийкемдүүлүгүн жогорулатуу; билим берүү процессинин практикалык бөлүгүн чыңдоо; окутуучулук курамды кесиптик өнүктүрүү; билим берүү уюмдарынын иш берүүчүлөр менен социалдык өнөктөштүгүн күчөтүү.

**Коом үчүн:** кесиптик билим берүү системасынын бүтүрүүчүлөрүнүн кесиптик көндүмдөрүнүн эмгек рыногунун талаптарына ылайык келүүсүн камсыздоо; эмгек рыногу менен билим берүү рыногунун дисбалансын азайтуу; жаштардын иш менен камсыз болуусун жогорулатуу.

Ошентип, ЖОО “жумшак” жана “катуу” көндүмдөрдү өнүктүрүү менен билим берүү чөйрөсүнө заманбап өндүрүштүк процесстерди жана технологияларды киргизет жана бүтүрүүчүлөрдүн сунушталган иштөөчү жерге кесиптик жана социалдык ыңгайлашуусуна жардам берет.



**ЖУМУШ ОРДУНДА ОКУТУУ**

**БҮТҮРҮҮЧҮНҮН СУНУШТАЛГАН ИШТӨӨЧҮ ЖЕРГЕ КЕСИПТИК ЖАНА СОЦИАЛДЫК ЫҢГАЙЛАШУУ МЕЗГИЛИН КЫСКАРТУУ**

**ЗАМАНБАП ӨНДҮРҮШТҮК ПРОЦЕССТЕРДИ ЖАНА ТЕХНОЛОГИЯЛАРДЫ БИЛИМ БЕРҮҮ ЧӨЙРӨСҮНӨ КИРГИЗҮҮ**

**КЕСИПТИК КОМПЕТЕНЦИЯЛАР**

**ТЕХНИКАЛЫК КОМПЕТЕНЦИЯЛАР**

**ИНСАНДЫК КОМПЕТЕНЦИЯЛАР**

**СОЦИАЛДЫК КОМПЕТЕНЦИЯЛАР**

*1-сүрөт. ЖОО өнүктүрүүчү компетенциялардын синтези[[3]](#footnote-3)*

**3. ЖООнун формалары**

ЖОО жалпы мааниде өзүнүн кесиби/адистиги менен таанышууну, жумуш ордун, иш чөйрөсүн изилдөөнү, кесипке/адистикке тартууну, зарыл, релеванттуу көндүмдөрдү өнүктүрүүнү, жумуш орду, иш чөйрөсү, жамаат менен өз ара аракеттенүүнү жана практикалык иш тажрыйбасын түздөн-түз өздөштүрүүнү камтыган үзгүлтүксүз процесс.

Билим берүү уюму мамлекеттик (кесиптик) стандарттарга, билим берүү программасына ылайык конкреттүү адистик/кесип боюнча окутуунун натыйжаларына жетишүү үчүн ЖООну өткөрүүнүн кайсы формалары дээрлик релеванттуу экендигин өзү аныктайт. ЖООнун колдонулуучу формалары адистик/кесип боюнча билим берүү программаларында, атайын дисциплиналар боюнча окуу-методикалык материалдарда, ЖООнун программаларында сүрөттөлөт.

Жумуш ордунда окутуу процессин жана анын формаларын төмөнкүдөй сунуштоого болот (1-сүрөт).

**I курс**

**ЖООго ДАЯРДОО**

**Адистик менен таанышуу**

Адистиктин/кесиптин картинасын түзүү, анын өзгөчөлүктөрү жөнүндө жалпы маалымат алуу:

* конок лекциялар;
* кесиптер жарманкеси;
* адистердин ишин байкоо.

**II – III курстар**

**ЖУМУШ ОРДУНДА ОКУТУУ**

**Иш тажрыйбасына ээ болуу**

Узак убакытка жумуш орду менен өз ара үзгүлтүксүз аракеттенүү:

* өндүрүштүк практика жана анын түрлөрү (технологиялык ж.б.);
* диплом алдындагы практика;
* стажировка;
* окуучулук.

**Кесипти жана жумуш Кесипке киришүү жана жумуш**

**ордун өздөштүрүү орду менен өз ара аракеттенүү**

Адистикти, жумуш ордун терең түшүнүү жана кесиптик көндүмдөрдү өнүктүрүү:

* ЖОго көчмө практикалык сабактар;
* ОӨКтө, жабдылган лабораторияларда, окуу полигондорунда, устканаларда окутуу;
* кесиптик конкурстарга, көргөзмөлөргө катышуу;
* адистик боюнча окуу долбоорлору.

Тармак, адистик жана жумуш орду жөнүндө киришүү маалыматын чогултуу максатында кыска убакытка жумуш орду менен өз ара аракеттенүү:

* жумуш ордуна экскурсиялар;
* ЖОдо мастер-класстар;
* волонтерлук;
* окуу-танышуу практикасы.

2-сүрөт. Билим берүү уюмундагы ЖОО процесси, анын формалары

ЖОО процессин коштогон процесстер биринчи курста башталышы керек. Окуу планында атайын сабактар жок болсо да курста өз адистиги менен таанышуу, адистиктин өзгөчөлүктөрүн түшүнүү, тандаган адистиги/кесиби боюнча адис кандай экендигин көрсөтүү параллелдүү жүрүшү мүмкүн. Бул үчүн **адистик менен тааныштыруу түрүндө ЖООго даярдоо** төмөнкү формаларда жүргүзүлүшү мүмкүн: иш берүүчүлөрдүн конок лекциялары, ар кандай кесиптер жарманкелери, фестивалдар жана параддар, анда студенттер өз кесиби, карьера куруу жөнүндө көбүрөөк билишет.

Билим берүү процессинин кийинки этаптарында **жумуш ордунда түздөн-түз окутуу** ишке ашырыла баштайт, ал төмөнкүлөрдү камтыйт:

* **кесипти/адистикти жана тиешелүү жумуш ордун өздөштүрүү** - тармак, адистик жана жумуш орду жөнүндө киришүү маалыматтарын чогултуу максатында кыска мөөнөткө жумуш орду менен өз ара аракеттенүү, ал төмөнкү формаларда ишке ашырылат: жумуш ордуна экскурсиялар, мастер-класстар, волонтердук, окуу-таанышуу практикасы ж.б.
* **адистикке/кесипке тартуу жана жумуш орду менен өз ара аракеттенүү** - адистикти, жумуш ордун тереңирээк түшүнүү жана кесиптик көндүмдөрдү өнүктүрүү, ал төмөнкү формаларда ишке ашырылат: жумуш ордунда көчмө практикалык сабактар, окуу-өндүрүштүк комплекстерде, жабдылган лабораторияларда, окуу полигондорунда, устаканаларда окутуу, кесиптик конкурстарга, көргөзмөлөргө катышуу (калыстар тобу-иш берүүчүлөр), адистик боюнча окуу долбоорлору ж.б.
* **иш тажрыйбасына ээ болуу** - жумуш орду менен узак убакыт үзгүлтүксүз өз ара аракеттенүү, ал төмөнкү формаларда ишке ашырылат: өндүрүштүк практика жана анын түрлөрү (технологиялык ж.б.), анын ичинде дуалдык окутуу, диплом алдындагы/квалификацияга чейинки практика, стажировка, окуучулук ж.б.

Стажировка жана окуучулук түздөн-түз билим берүү уюму тарабынан башкарылбаган формалдуу эмес окутуу формалары менен болжолдонот. ЖООнун формаларынын бири болуп **дуалдык окутуу** саналат, ал билим берүү уюмунда теориялык окутууну, ал эми иш берүүчүнүн уюмунда практикалык окутууну билдирет. Бул контекстте билим берүү программасынын алкагында жумуш ордунда практиканы уюштуруу формасы менен дал келет. Дуалдык окутуу формасынын олуттуу айырмачылыгы болуп билим берүү процессинин демилгечиси билим берүү уюму эмес, иш берүүчү саналгандыгында жана окуучуларды тандоо жана аларды финансылык коштоо иш берүүчү тарабынан ишке ашырылат.

**4. ЖОО программаларын иштеп чыгуу боюнча методикалык нускамалар**

Концепцияга ылайык “билим берүү уюуму ЖООну ийгиликтүү уюштуруу үчүн компетенттүүлүк негизде билим берүү программасынын бөлүгү катары ЖОО программасына ээ болушу керек”. ЖОО программасы окутуунун бардык мезгилинде окуучулардын практикалык даярдыгына жалпы көз карашты берүүгө багытталган. Практикалык даярдоо өзүнө жумуш орундарындагы практиканы, өндүрүштүк окутууну, лабораториялык жана практикалык сабактарды жана ЖООнун башка формаларын камтыйт.

ЖОО программасы адистиктер/кесиптер боюнча билим берүү программаларынын компоненти болуп саналат жана КРдин кесиптик билим берүүнүн заманбап мамлекеттик билим берүү стандарттарынын негизинде камтылган компетенттүүлүк мамиленин негизги принциптерине жооп бериши керек: теория менен практиканын биримдиги, билим берүү процессинин негизиндеги дисциплиналар аралык, интеграцияланган мамиле, бүтүрүүчүгө иштин тандап алган чөйрөсүндө ийгиликтүү иштөөгө, эмгек рыногунда анын социалдык мобилдүүлүгүнө жана туруктуулугуна көмөктөшүүчү социалдык-инсандык жана кесиптик компетенцияларга ээ болууга мүмкүндүк бере турган кесиптик ишмердүүлүктө көндүмдөрдү жана билимдерди колдонууга басым жасоо.

ЖОО программаларын иштеп чыгуу үчүн база болуп мамлекеттик стандарттар, кесиптик стандарттар (бар болсо), билим берүү программалары, анын ичинде компетенциялардын матрицалары, окутуунун натыйжалары жана адистиктер/кесиптер боюнча окуу пландары саналат.

*3-сүрөт. ЖОО программаларын иштеп чыгуу үчүн база*

ЖОО программаларын иштеп чыгуу **окутуунун натыйжаларын** аныктоодон башталат. Окутуунун натыйжалары “Бул нерсени эмне үчүн өздөштүрүшүм керек?” деген суроого жооп берет, бул суроого жооп андан ары окууга жана көндүмдөрдү өздөштүрүүгө түрткү берет.

*1-таблица. ОНго жетишүүгө багытталган ЖОО программасын түзүү этаптары*

|  |  |  |  |
| --- | --- | --- | --- |
| **1. ОНду аныктоо**Попасть в яблочко | Окуучулар ЖООдон өтүүнүн жыйынтыгында эмнени билиши жана кыла билиши керек?*Булак: Кесиптик стандарттар, билим берүү программалары* | **2. ОНдун релеванттуулугу, татаалдыгынын даражасы боюнча түзүмдөштүрүү (КУАнын деңгээлин эске алуу менен)**Иерархия | Ар бир дисциплина жана ЖООнун ар бир формасы буга чейин аныкталган ОНдун кайсынысына алып келет?*Булак: билим берүү программалары, окуу пландары* |
| ОНго жетишүү үчүн ЖООнун конкреттүү түрүнүн алкагында окуучу эмнени билиши керек жана эмнеге үйрөнүүгө тийиш? *Булак: ЖОО программасы* | **3. ЖООнун ар бир түрүнүн мазмунун аныктоо****Ежедневник** | Окуучу көрсөткөн билимдерди жана көндүмдөрдү кантип баалоо керек?*Булак: ЖОО программасы* | **4. ЖООдон өтүүнүн жыйынтыгы боюнча ОНду баалоо****Голова с шестеренками** |

Окуучу ЖООнун ар бир түрүнүн жыйынтыгында окуунун кандай натыйжаларын көрсөтүшү керек экендигин так түшүнүү зарыл. Окутуунун натыйжалары – бул окуучуга карата каалоолордун тизмеси эмес, бул окутуучулар тарабынан иш берүүчүлөр менен биргеликте түзүлүүгө же бекемделүүгө тийиш болгон окуучулардын көндүмдөрүнө карата белгиленген талаптардын программасы. ECTS окутуунун натыйжаларын төмөнкүдөй аныктайт:

*Окутуунун натыйжалары – бул “окуучу окутуу мезгилинин аягында биле, түшүнө жана/же көрсөтүүгө (кыла) жөндөмдүү болгондугу кандай күтүлгөндүгүнүн формулировкасы”.*

ЖООнун бир бөлүгү болуп саналган өндүрүштүк окутуудан өтүүнүн, лабораториялык жана практикалык сабактардын жыйынтыгы боюнча окутуунун натыйжалары дисциплиналар боюнча ОН менен тыгыз байланышта жана дисциплиналар боюнча ОМКда көрсөтүлүшү керек.

ЖОО программасы негизги 8 бөлүмдөн турат, алар жалпы түрдө окутуунун кайсы натыйжаларына жана ЖООдон өткөндөн кийин окуучулар аларга кантип жетишиши керек экендигин көрсөтөт.

*2-таблица. ЖОО программасынын бөлүмдөрүнүн мазмуну*

|  |  |
| --- | --- |
| **ЖОО программасынын бөлүмү** | **Бөлүмдүн мазмуну** |
| **1. Киришүү** | Адистиктин шифрин, адистиктин/кесиптин аталышын көрсөтүү жана ЖОО программасынын ченемдик базасын аныктоо (кесиптик стандарт, билим берүү программасы, окуу планы). |
| **2. ЖООнун максаты** | Билим берүү программасында жазылган максаттарга ылайык ЖООдон өтүү максатын аныктоо. |
| **3. ЖООдон өтүүнүн тартиби** | ЖОО программаларын ишке ашырууга кызыкдар тараптардын жоопкерчилик зонасын белгилөө жана ишканадан насаатчылардын милдеттерин аныктоо. |
| **4. ЖОО формалары боюнча окуу жүктөмүнүн көлөмү жана алардан өтүү графиги** | Кредиттердин көлөмүн аныктоо менен семестр/жарым жылдыктар боюнча окуу планына ылайык ЖООнун формаларынан, анын ичинде практикалардан өтүү графигин көрсөтүү. Таблица түрүндө ар бир семестрде ЖООнун кайсы формалары ушул адистик/кесип боюнча колдонулаары тууралуу маалымат берилет. Практикадан тышкары бардык формалар белгилүү бир дисциплиналарга байланган. Ар бир форма боюнча сааттын болжолдуу саны берилет. Андан кийин бардык сааттар суммаланат жана окуу планы боюнча жалпы аудиториялык сааттардан (практикадан) алардын үлүшү эсептелет. Ошентип, ЖООнун пайызын эсептөө жүргүзүлөт.Бул таблицада окуунун бардык мезгилинде окуучунун жумуш ордунда бардык практикалык даярдыгына кыскача сереп берилет.Практиканы сүрөттөөдө адистиктин/кесиптин өзгөчөлүгүн эске алуу керек, өзгөчө өтүү мезгилин аныктоодо жана “көнүмүш” жана стандарттык мезгилдерге байланбастан, адистикти/кесипти өздөштүрүү үчүн натыйжалуулук жана максималдуу пайдалуулукту негиз кылуу керек. Мисалы, ветеринарлар үчүн практикадан өтүү мезгилге жана эмдөө графигине жараша болот, айыл чарба продукциясын кайра иштетүү үчүн практикадан өтүүнүн эң пайдалуу мезгили – күздүн башталышы болушу мүмкүн. |
| **5. ЖОО программасын өздөштүрүүнүн натыйжалары** | ЖООдон өтүүнүн натыйжаларын компетенциялар матрицасына жана окутуунун натыйжаларына (билим берүү программасына тиркеме) - КОН жана ЖК ылайык көрсөтүү. |
| **6. Практикалардын мазмуну ЖООнун формалары катары** | Компетенциялар матрицасынан такталган компетенцияларды практиканын ар бир түрү боюнча саат жана керектүү иш чөйрөсү боюнча бөлүнгөн тематикалык мазмун менен тааныштыруу.Бул бөлүмдө окуучу иш жүзүндө конкреттүү эмнени жана эмне үчүн өздөшүрөөрү, бул үчүн кандай жабдуу жана кандай жумушчу чөйрө зарыл экени жөнүндө түшүнүк бериши керек. |
| **7. Коопсуздук ченемдери жана эмгекти коргоо** | Практикага жиберүүдө, өндүрүштүк окутуудан өтүүдө окуучу тааныш болушу керек болгон негизги маалыматты берүү. Коопсуздук техникасын сактоо, өз укуктарын билүү ЖООдон өтүүнүн маанилүү компоненттери болуп саналат. |
| **8. Окуучулардын натыйжаларын баалоо жана таануу эрежелери** | Бааны сүрөттөө менен баалоо ыкмаларын көрсөтүү. Бул бөлүм эмне жана кантип бааланары жөнүндө түшүнүк бериши керек. Баа канчалык так сүрөттөлгөн болсо, башкача айтканда, окуучу эмнелерди, кандай көндүмдөрдү көрсөтүшү керек экендиги так көрсөтүлсө, окуучулар үчүн окутуунун таректориясы жана натыйжалары, өндүрүштөгү насаатчылар жана окутуучулар, өндүрүштүк окутуу мастерлери үчүн ошончолук анык болот.Баалоо ыкмалары дээрлик ар түрдүү:* экзаменде практикалык тапшырманы аткаруу, анын ичинде долбоорду (моделди, мамилени, чечимдерди ж.б.) иштеп чыгуу жана жактоо;
* экзамендеги кырдаалды талдоо (кейс-стади);
* иштерди аткарууну (иштин фрагменттерин) жана/же иштер боюнча аңгемелешүүнү, долбоорду жактоону видеого жазууну талдоо.

Бааны сүрөттөө 5-бөлүмдө берилген компетенциялар менен байланыштуу болушу керек экендигин эске алуу зарыл. |

Жогоруда окутуунун натыйжасына жетишүү процессин көрсөткөн ЖОО программасынын базалык бөлүмдөрү берилген. ЖОО программалары адистиктин/кесиптин, аймактын өзгөчөлүгүнө жараша толукталышы мүмкүн, бул бөлүмдөрдөн тышкары кошумча бөлүмдөр киргизилиши мүмкүн, мисалы, ЖООнун формасы катары ар бир практика боюнча жол карталары. ЖОО программасына кошумча ар бир практика боюнча өзүнчө программалар болушу мүмкүн. Өндүрүштүк окутуу, жумуш ордундагы лабораториялык жана практикалык сабактар ЖООнун бир бөлүгү болуп саналарын, алардын мазмуну дисциплиналар жана окуу модулдары боюнча ОМКда кененирээк жазыларын эске алуу зарыл.

ЖООнун программалары ар бир адистик/кесип боюнча иштелип чыгат жана циклдик комиссияларда талкуудан өтөт. Программалар методикалык кеңеште макулдашылат/ОПМИ боюнча директордун орун басары тарабынан бекитилет.

# **5. ЖООдон өтүүнү уюштуруу тартиби**

ЖОО программасын ишке ашырууга 3 тарап катышат: билим берүү уюмдары, иш берүүчүлөр жана окуучулардын өзү. Иш берүүчүлөр окутуудан күтүлүүчү натыйжаларды жана билим берүү программаларын аныктоого активдүү катышышат, алардын негизинде ЖОО программалары иштелип чыгат.

Билим берүү уюму социалдык өнөктөштөр менен биргеликте билим берүү программаларын окутуунун/өздөштүрүүнүн натыйжасын, анын ичинде конкреттүү жумуш орундарындагы эмгектик иш-аракеттер жана аларды аткаруу үчүн зарыл болгон кесиптик билимдерди аныкташат. Иш берүүчүлөрдүн адистери билим берүү программаларын, баалоо процедураларын жана каражаттарын иштеп чыгууга катышат, социалдык өнөктөштөрдүн базасында окуучулар өндүрүштүк практикадан өтүшөт. Билим берүү уюму иш берүүчүлөр менен биргеликте билим берүүчү, тарбиялоочу жана өнүктүрүүчү мүнөздөгү иш-чараларды пландаштырат жана уюштурат; өнөктөш ишканалардын адистери окуучуларды орто аралык жана жыйынтыктоочу мамлекеттик аттестациялоого катышышат.

Кесиптик билим берүү уюмдарынын окуучуларын ЖООну уюштуруу жана ишке ашыруу төмөнкүлөр менен жөнгө салынат:

* Кыргыз Республикасынын “Билим берүү жөнүндө” мыйзамы;
* Кыргыз Республикасынын “Эркектер менен аялдар үчүн бирдей укуктар жана бирдей мүмкүнчүлүктөрдүн мамлекеттик кепилдиктери жөнүндө” мыйзамы;
* Квалификациялардын улуттук алкагы;
* Кесиптик стандарттар жана квалификациялардын тармактык алкактары (бар болсо);
* Мамлекеттик билим берүү стандарттары;
* Кыргыз Республикасынын кесиптик билим берүү системасындагы жумуш ордунда окутуу концепциясы;
* билим берүү программасы, эксперименталдык билим берүү программасы[[4]](#footnote-4), ЖОО программасы, кесип/адистик боюнча жумушчу окуу планы, окуу процессинин жылдык календардык графиги, билим берүү процессин камсыздоо боюнча иш-чаралар планы, буйруктар;
* билим берүү уюму менен ишканалардын ортосундагы кызматташтык жөнүндө меморандумдар.

ЖООну уюштуруу жана өткөрүү үчүн билим берүү уюму төмөнкү функцияларды аткарат:

* иш берүүчүлөр менен бирге ЖОО программасын, кесип/адистик боюнча окуу планын, окуу процессинин жылдык календарлык графигин, билим берүү процессин камсыздоо боюнча иш-чаралар планын иштеп чыгат жана бекитет;
* ЖОО программалары боюнча окутуунун зарылдыгы жөнүндө окуучуларга (мыйзамдуу өкүлдөргө) маалымат берет;
* окуучулар жана иш берүүчүлөр үчүн ЖОО жөнүндө ар кандай маалыматтык иш-чараларды өткөрөт;
* иш берүүчүлөр менен меморандумдарды түзөт;
* окуучулар үчүн ЖООдон өтүү боюнча жана иш берүүчүлөр жана насаатчылар үчүн ЖООну өткөрүү боюнча кылдаттык менен көрсөтмө берет;
* ЖОО программалары боюнча окуучулардын тизмесин түзөт (практиканын базалары боюнча окуучулардын/мыйзамдуу өкүлдөрдүн макулдугу менен);
* иш берүүчүлөр менен практика (ЖОО) өткөрүү мөөнөттөрүн жана ишканага жиберилүүчү окуучулардын тизмесин макулдашат;
* ЖООну уюштуруу, окуучуларды ишканага жиберүү, ар бир группага окутуучу кураторлорду (өндүрүштүк окутуу мастерлерлерин же окутуучуларды) бекитүү жөнүндө буйруктарды чыгарат;
* ЖОО программаларын ишке ашырууну камсыздайт;
* окуучулардын билим берүү программаларына ылайык билимди толук көлөмдө алуусу үчүн жоокерчилик тартат;
* окуучулардын окуу жана өндүрүштүк процесске тиешелүү болгон куратордун (өндүрүштүк окутуу мастеринин же окутуучунун), ишканадан насаатчынын көрсөтмөлөрүн аткаруусун камсыздайт;
* куратор (өндүрүштүк окутуу мастерлери же окутуучулар) тарабынан ЖОО программасынын, кызматтык нускамаларды (анын ичинде окуучунун күндөлүгүн жүргүзүүнү көзөмөлдөө боюнча, окуучулардын жетишүүлөрү жөнүндө маалыматтарды практикалык сабактар жана өндүрүштүк практика күндөлүгүнө системалуу негизде киргизүү) аткарылышын камсыздайт;
* ишкана менен биргеликте кесптик стандарттарга ылайык кесип/адистик боюнча жалпы жана кесиптик компетенцияларды баалоо процедурасын уюштурат;
* ЖООдон өтүү процессин жакшыртуу, ЖОО программасын жакшыртуу боюнча релеванттуу сунуштамалар менен өткөн окуу жылы үчүн ЖООну өткөрүү жөнүндө ишкана менен макулдашылган жылдык отчетту даярдайт;
* кызыкдар тараптарга ЖООну жакшыртуу боюнча көрүлгөн чаралар жөнүндө маалымдайт.

ЖООну уюштуруу жана өткөрүү үчүн иш берүүчү төмөнкү функцияларды аткарат:

* билим берүү уюму менен меморандум түзөт;
* билим берүү программасын жана ЖОО программасын иштеп чыгуу процессине катышат;
* билим берүү уюму менен ЖООну өткөрүү мөөнөттөрүн жана ишканага жберилүүчү окуучулардын тизмесин макулдашат;
* окуучуларды окутууга билим берүү уюму менен макулдашылган санда жана мөөнөттөрдө кабыл алат;
* окуучуларды Устав, ички тартип эрежелери, ишканада өндүрүш шарттарындагы санитардык, өрткө каршы жана башка милдеттүү ченемдер жана жүрүм-турум эрежелери менен тааныштырат;
* ар бир окуучулар тоюуна (окуучуга) ЖОО программасынын ар бир багыты боюнча аларды практикалык билимдерге жана иштеги ыкмаларга окутуу үчүн дээрлик квалификациялуу адистердин (жумушчулардын) ичинен насаатчыны бекитет;
* ЖООну өткөрүү үчүн шарттарды түзөт, ишканада ЖОО программасын ишке ашырууга мониторинг жүргүзүүнү жана баалоону камсыздайт;
* ишканада ЖОО программасын ишке ашырууну камсыздайт жана окутуу үчүн шарттарды түзөт;
* ЖООнун максаттарына жана милдеттерине ылайык окуучуларга практикалык материалдардын жана процесстердин жеткиликтүүлүгүн камсыздайт;
* окуучулар үчүн ишканада санитардык эрежелерге, эмгекти коргоо талаптарына, турмуш-тиричилик коопсуздугуна жана өрт коопсуздугуна жооп берген ЖООдон өтүүнүн коопсуз шарттарын камсыздайт;
* насаатчы тарабынан ЖОО программасынын, кызматтык нускамаларды аткарылышын камсыздайт (анын ичинде окуучулардын өндүрүштүк процесске катышуусун, окуучуларга көрсөтмө берүү);
* билим берүү уюму менен биргеликте кесиптик стандарттарга ылайык кесип/адистик боюнча ЖООдон өтүү процессинде окуучулар өздөштүргөн жалпы жана кесиптик компетенцияларды баалоо процедурасына катышат;
* ЖООну уюштурууда кесиптер боюнча гендердик стереотиптердин көрүнүшүн жокко чыгаруу менен эки жыныстагы окуучулар үчүн гендердик жагымдуу чөйрөнү түзүүнү камсыз кылат;
* ЖООго жиберилген окуучулар жана ишкананын дээрлик квалификациялуу адистеринин (жумушчуларынын) ичинен бекитилген насаатчылар үчүн мүмкүнчүлүккө жараша материалдык дем берүүнү карайт;
* ЖООну өткөрүү процессин жакшыртуу боюнча релеванттуу сунуштамалар менен өткөн окуу жылы үчүн ЖООну өткөрүү жөнүндө билим берүү уюмунун жылдык отчетун макулдашат.

ЖООну өткөрүүнү уюштуруунун дагы бир маанилүү фактору – бул ОНду баалоо. Окуучулардын натыйжаларын баалоо эрежелери ЖОО программасында жазылышы керек. Билим берүү уюмунан төмөнкүлөр талап кылынат:

* экзаменди уюштурууну ойлонуштуруу: этаптардын болушу жана алардын узактыгы, тапшырмалардын жана алардын түзүүчүлөрүнүн мазмуну жана аткаруунун ырааттуулугу (тапшырманы даярдоо/аткаруу, жооп/жактоо/аңгемелешүү ж.б.);
* эксперттердин (экзаменаторлордун) санына жана квалификациясына карата талаптарды аныктоо;
* баалоо процедурасынын ачыктыгынын даражасын аныктоо: эксперттердин (экзаменаторлордун) гана катышуусунан жактоонун ачык процедурасына чейин (презентациялар, аңгемелешүү, практикалык иштерди аткаруу ж.б.).

|  |  |  |  |  |
| --- | --- | --- | --- | --- |
|  | Назад | **Билим берүү уюму**(ИПК (практиканын жетекчилери): БП, ЖОО программалары | Справа налево (обратно) |  |
| Справа налево (обратно) | социалдык өнөктөштүк:ОНду аныктоо, ЖОО программаларын макулдашуу, кесиптик багыт берүү иш-чаралары, ИПКнын, насаатчылардын квалификациясын жогорулатуу,ОНду баалоо | Цикл с людьми | билим берүү процесси: ЖОО программалары (жол картасы), практиканын күндөлүгү, көрсөтмө берүү, практикалык жана лабораториялык сабактар, устаканаларда, ОӨКтө окутуу | Назад |
| **Иш берүүчүлөр**(насаатчылар): ТТ |  | нускама, насаатчылык |  | **Окуучулар**: ээ болгон билимдер жана көндүмдөр |

*4-сүрөт. Тараптардын ЖООго катышуусу*

Билим берүү уюмдарынын жана иш берүүчү уюмдардын билим берүү программаларын, анын ичинде ЖОО программаларын ишке ашыруу боюнча биргелешкен ишинин натыйжасы болуп ээ болгон кесиби/адистиги боюнча эмгек милдеттерин толук көлөмдө аткарууга даяр болгон бүтүрүүчү эсептелет.

**6. ЖООнун сапатынын критерийлери**

ЖООну киргизүүнүн жана сапатынын натыйжалуулугу төмөнкү сандык жана сапаттык критерийлер менен аныкталышы мүмкүн:

* ЖООдо колдонулуучу окуу жүктөмүнүн көлөмү (пайыздык катышта);
* билим берүү прогарммасына жана мамлекеттик (кесиптик) стандартка ылайык келүүчү макулдашылган жана бекитилген ЖОО программасынын болушу;
* ЖООну ишке ашырууга багытталган иш берүүчүлөр менен макулдашуулардын саны;
* практикадан (ЖООдон) өтүүчү жерлер менен окуучуларды камсыздоонун пайызы;
* билим берүү уюмдарынын жана өнөктөштөрдүн базасында ЖООдон өткөн окуучулардын катышы;
* иш берүүчүлөр менен бирге өткөрүлгөн иш-чаралар, кесиптер жарманкеси, конок лекциялар, өндүрүшкө экскурсия, мастер-класстар ж.б.;
* акыркы 3 жылда окутуучунун/өндүрүштүк окутуу мастеринин/практика жетекчисинин тиешелүү тармактагы ишканада стажировкадан өтүүсү;
* иш берүүчүлөрдөн жана окутуучулардан, өндүрүштүк окутуу мастерлеринен окуучуларга мүнөздөмө берүү, пикирлер, ЖОО программаларын жакшыртуу боюнча сунуштамалар түрүндө кайтарым байланыштын болушу;
* социалдык өнөктөштөрдүн ЖООну ишке ащырууга катышуусунун (ЖОО программаларын иштеп чыгууга, кайра кароого, баалоого, каржылоого, окутууга, маалымдоого ж.б. катышуу) деңгээли;
* кызыкдар тараптардын (окуучулардын, иш берүүчүлөрдүн, ИПКнын, ата-энелердин, бүтүрүүчүлөрдүн ж.б.) ЖООнун натыйжаларына канааттануу даражасы;
* ИПКнын, окуучулардын жана өнөктөштөрдүн ЖОО программаларын окутуунун натыйжаларына жетишүү үчүн материалдык-техникалык базанын ылайык келүүсүнө канааттануусунун деңгээли;
* билим берүү уюмунун сайтында социалдык өнөктөштөр, иш берүүчүлөр менен меморандумдар/келишимдер жана ЖОО жөнүндө маалыматтын болушу.

ЖООнун жыйынтыгы боюнча ЖООну ишке ашырууга мониторинг жүргүзүү жана баалоо зарыл, тиешелүү түрдө ЖООго мониторинг жүргүзүү жана баалоо боюнча отчетто жогоруда аталган критерийлер чагылдырылышы мүмкүн. Мындай отчет, адатта, кызыкдар тараптарды сурамжылоонун жана интервью жүргүзүүнүн маалыматтарын да камтыйт. Отчеттун жыйынтыгы боюнча ЖООну ишке ашырууну жакшыртуу боюнча иш-чаралар планы даярдалат.

**1-тиркеме**

**Жумуш ордунда окутуу боюнча иш берүүчүлөр үчүн эскертме**

**1. Жумуш ордунда окутуу (ЖОО) деген эмне?**

**“Кесиптик билим берүү системасы үчүн жумуш ордунда окутуу** – бул милдеттүү түрдө практикалык окутуу жана кесиптик билимдерди жана көндүмдөрдү бекемдөө, ошондой эле билим берүү уюмунун өндүрүштүк бөлүмдөрүндө/комплекстеринде жана/же ишканалардын/уюмдардын базасында иш тажрыйбасын алуу менен билим берүү уюмдарында окугандар үчүн жалпы жана кесиптик билимдерди жана көндүмдөрдү алууга багытталган кадрларды даярдоо системасы”.

Башкача айтканда, ЖОО – бул өзүнө реалдуу иш тажрыйбасын камтыган же аудиторияда окутууну ишке орношуу жана карьера куруу процесстери менен бириктирген ишмердик.

**2. ЖОО программасына катышуу менен менин ишканам эмнелерге ээ болот?**

ЖОО иш берүүчүлөр үчүн бир катар артыкчылыктарга ээ:

* бүтүрүүчүлөрдүн кесиптик көндүмдөрүндөгү боштуктарды жокко чыгаруу;
* кесиптик жана социалдык ыңгайлашууга кошумча убакыт талап кылынбаган даяр адистерге ээ болуу;
* эмгектин натыйжалуугун жана өндүрүмдүүлүгүн жогорулатуу;
* жаңы муунду окутуу жана тарбиялоо менен өздөрү үйрөнгөн жана өнүккөн иштеп жаткан кызматкерлерди өнүктүрүүгө оң таасир этүү;
* билим берүү уюмдарынын билим берүү программаларынын мазмунун аныктоого катышуу мүмкүнчүлүгү;
* ишкананын жергиликтүү коомчулукта социалдык имиджин жогорулатуу.

**3. Менин ишканам окуучуну эмнеге окутушу керек?**

Насаатчы катары ишкана окуучу ЖООдон өтүүнүн жыйынтыгы боюнча **окутуунун** кандай **натыйжаларына** (ОН) жетишүүсү керек экендигин так түшүнүшү керек. ОНдун маалыматтары ЖОО программаларында жана иш берүүчүлөр иштеп чыгууга катышкан кесиптик/адистик боюнча билим берүү программасында берилген.

Ээ болгон “катуу” (кесиптик, техникалык) көндүмдөрдөн тышкары ишкана окуучуларда “жумшак” (социалдык-инсандык) көндүмдөрдү өнүктүрүүгө өбөлгө түзөт, алар өзүн жамаатта алып жүргөндү, жетекчилик менен жумушчу мамиле түзгөндү, адистикке/кесипке жараша кардарлар менен мамиле түзгөндү билүү менен билдирилет.

**4. Насаатчы деген ким жана анын милдеттери кандай?**

**Насаатчы** – жогорку кесиптик жана адеп-ахлактык сапаттарга, практикалык билимге жана тажрыйбага ээ, кынтыксыз кадыр-баркка ээ болгон жана окуучулардын ЖООдон өтүүсүнүн толук мөөнөтүнө ишкананын жетекчисинин буйругу менен насаатчы катары билим берүү уюмунун окуучулардын ар бир тобуна (окуучуга) бекитилген дээрлик квалификациялуу адистердин (жумушчулардын) ичинен ишкананын кызматкери.

Насаатчылыктын максаты болуп кесиптик тажрыйба берүү, убакытты жана ресурстарды оптималдуу пайдаланууну камсыздоо, билим берүү уюмунун окуучуларынын кесиби/адистиги боюнча даярдыктын жогорку деңгээлине жетишүүсү үчүн иштин дээрлик сарамжалдуу ыкмаларына жана методдоруна окутуу саналат.

Насаатчы ЖООдон өтүү процессинде окуучуларды окутуунун сапаты үчүн жоопкерчилик тартат. Ошондуктан насаатчы педагогиканын, психологиянын негиздерин, кесиптик окутуу жана окуучуларды тарбиялоо ыкмаларын; өндүрүштүн технологиясын, өндүрүштүк жабдууну жана аны техникалык эксплуатациялоонун эрежелерин; жабдуулардын техникалык абалынын иштерди жүргүзүүдөгү коопсуздук талаптарына ылайык келүү эрежелерин жана көзөмөлдөө каражаттарын; эмгекти коргоо маселелери боюнча ченемдик укуктук актыларды жана өрт коопсуздугун билүүгө тийиш. Насаатчылык функцияларын ишке ашыруу педагогиканын, психологиянын, кесиптик окутуунун жана тарбиялоонун методикасынын негиздерине насаатчыларды окутуу менен коштолот.

Насаатчынын негизги милдеттери:

* окуучуларга өндүрүштүк иштин шарттарына кесиптик ыңгайлашууга жардам берүү;
* окуучулардын кесиптик билим деңгээлин жана кесиптик көндүмдөрүн жогорулатуу;
* ЖООну ишке ашырууда окуучуларды ишканада коштоо;
* окуучуларда тартипти, эмгекти сүйүүнү, тапшырылган иш үчүн жоопкерчилик сезимин калыптандыруу;
* окуучуларга ишкананын корпоративдик маданиятын үйрөтүү;
* окуучулардын окуу курсунун аягында ишкана менен узак мөөнөттүү эмгек мамилелерин түзүүгө болгон мотивациясын жогорулатуу.

Насаатчы төмөнкүлөргө милдеттүү:

* окуучуларды ишкананын Уставы, ички тартип эрежелери, ишканада өндүрүш шарттарындагы санитардык, өрткө каршы жана башка милдеттүү ченемдер жана жүрүм-турум эрежелери менен тааныштырууга;
* ЖОО программасына, кесип/адистик боюнча жумушчу окуу планына, окуу процессинин жылдык календардык графигине ылайык окуучуларды окутууга;
* окуучулардын эмгегин рационалдуу уюшутурууга, ЖОО процессинде ишкананын жабдууларын натыйжалуу колдонууга;
* гендердик теңчиликтин принциптерин сактоо жана бардык окуучуларга окуу материалдарынын жана иш чөйрөсүнө бирдей жеткиликтүүлүгүн камсыздоого;
* эки жыныстагы окуучулар үчүн гендердик жагымдуу чөйрөнү түзүүгө;
* билим берүү уюмунун өкүлүнө окуучуларды өндүрүшкө ыңгайлаштыруу процесси, алардын тартиби жана жүрүм-туруму жөнүндө маалымат берүүгө.

Насаатчы окуучунун кесиби/адистиги боюнча ЖООдон өтүү процессинде кесиптик стандарттарга жана ЖОО программасына ылайык өздөштүргөн жалпы жана кесиптик компетенцияларын баалоо процедурасына катышууга укуктуу.

Насаатчыны ЖООну өткөрүү үчүн материалдык сыйлоонун көлөмү жана тартиби ишкана тарабынан белгиленет.

**5. ЖОО программасын ишке ашырууда менин ишканамдын милдеттери кандай?**

Ишкана ЖОО программасын ишке ашырууда төмөнкүлөргө милдеттүү:

* окуучуга/окуучулар тобуна иште практикалык билимдерге жана ыкмаларга окутуу үчүн квалификациялуу адистердин (жумушчулардын) ичинен насаатчыны бекитүүгө;
* окуучуну Устав, ишкананын ички тартип эрежелери, өрткө каршы жана башка милдеттүү болгон ченемдер жана эрежелер менен тааныштырууга;
* окуучуга окуу каражаттарын, жабдууларды, окуудан өтүү мезгилинде сарпталуучу материалдарды берүүгө;
* окуучуну ишканада окутуу учурунда колдонуудагы нормативдер боюнча атайын кийим (форма) менен камсыздоого;
* окуучулар үчүн ишканада ЖООдон өтүүнүн санитардык эрежелерге, эмгекти коргоо талаптарына, турмуш-тиричилик коопсуздугуна жана өрт коопсуздугуна жооп берген коопсуз шарттарды камсыздоого;
* насаатчынын ЖОО программасын, кызматтык нускаманы (анын ичинде окуучулардын өндүрүштүк процесске катышуусун уюштуруу, окуучуларга көрсөтмө берүү) аткаруусун камсыздоого;
* КР мыйзамдарында каралган башка милдеттерди аткарууга.

**6. Менин ишканам ЖОО программасын ишке ашыруу үчүн билим берүү уюму менен кантип өз ара аракеттенет?**

ЖООну уюштуруу жана өткөрүү үчүн иш берүүчү төмөнкү функцияларды аткаруу менен билим берүү уюму менен өз ара аракеттенет:

* билим берүү уюму менен меморандум түзөт;
* билим берүү программасын жана ЖОО программасын иштеп чыгуу процессине катышат;
* билим берүү уюму менен ЖООну өткөрүү мөөнөттөрүн жана ишканага жберилүүчү окуучулардын тизмесин макулдашат;
* окуучуларды окутууга билим берүү уюму менен макулдашылган санда жана мөөнөттөрдө кабыл алат;
* билим берүү уюму менен биргеликте кесиптик стандарттарга ылайык кесип/адистик боюнча ЖООдон өтүү процессинде окуучулар өздөштүргөн жалпы жана кесиптик компетенцияларды баалоо процедурасына катышат;
* ЖООну өткөрүү процессин жакшыртуу боюнча релеванттуу сунуштамалар менен өткөн окуу жылы үчүн ЖООну өткөрүү жөнүндө билим берүү уюмунун жылдык отчетун макулдашат.

Ишкана билим берүү уюму менен биргеликте кесиптик багыт берүү иш-чараларын, конок лекцияларды, ишканага экскурсияларды уюштура алат – булардын бардыгы ЖООнун бир бөлүгү болушу мүмкүн.

Ошондой эле, ишкана билим берүү уюмунун окутуучуларынын жана өндүрүштүк окутуу мастерлеринин квалификациясын жогорулатууга, мастер-класстара катыша алат. Бул окуу материалдарынын жаңылануусуна жана мазмунуна түздөн-түз таасир этүүгө жардам берет. Жана тескерисинче, ишкананын кызматкерлери билим берүү уюмдарында квалификациясын жогорулата алышат.

**7. Менин ишканам ЖОО программасынан өтүү үчүн окуучуларды кабыл алуу менен кандайдыр бир отчет бериши керекпи?**

Ишкана ЖООдон өтүү үчүн окуучуларды билим берүү уюму менен меморандумдун, билим берүү уюмунан окуучуга практикага берилген жолдомонун негизинде кабыл алат. Ишкана кабыл алууда насаатчыны дайындоо менен ЖООдон өтүү үчүн окуучуларды кабыл алуу жөнүндө өзүнүн ички буйругун чыгара алат.

ЖООдон өтүүнүн жүрүшүндө окуучунун күндөлүгү, анын ичинде ишкананын насаатчысы тарабынан толтурулат. Ошондой эле, ишкана ЖООдон өтүүнү баалоого катышат. Жыйынтыгы боюнча ишкана ЖООдон өтүү процессин жакшыртуу боюнча сунуштамаларды бере алат.

**8. Маанилүү!**

* Окуучу үчүн ишкана менен тааныштыруучу турду өткөрүңүз, жумушчу орунду көрсөтүңүз, ишканаңыздын өзгөчөлүктөрү жөнүндө айтып бериңиз.
* Ишкананы жалпы иши жана айрым кызматкерлердин иши кандай, ишкананын максаты кандай, азыркы учурда ишкана кандай негизги милдеттер менен алектенип жаткандыгын баяндап бериңиз. Мүмкүнчүлүккө жараша ишкананын кызматкерлери жана алардын негизги функциялары менен тааныштырыңыз.
* Коопсуздук техникасы боюнча сөзсүз көрсөтмө бериңиз!
* ЖОО процессинин маанилүүлүгүн баса белгилеңиз, сиздин ишкана ЖОО программасын ишке ашырууга кызыкдар экендигин түшүндүрүңүз.
* Сиздин ишиңизде кайсы көндүмдөр, анын ичинде “жумшак” көндүмдөр көбүрөөк керек экендигин, ишиңизде сизге эмнелер жагарын, кандай кыйынчылыктар болорун, эмне үчүн сиз ушул иш менен алектенүүнү чечкениңизди айтып бериңиз.
* Жумуш учурунда окуучулардын суроолоруна жооп берүүгө даяр болуңуз. Окуучуларга жакшы мамиле кылыңыз, балким алар эмгек рыногу жана жумуш орду менен биринчи жолу таанышып жаткандыр.
* ЖООдон окуучу өтүп жаткандыгын, анын укуктарын сактоо керек экендигин эстен чыгарбаңыз. Окуучу ЖООдон график боюнча, күнүнө 6 сааттан ашык эмес өтүшү керек, жумушчу жуманын эрежелери сакталууга тийиш. Теңчилик принциптерин, өз ара сый мамилени сактоо зарыл жана агрессия, кандай болбосун белгилер боюнча (жынысы, улуту, социалдык абалы, физикалык мүмкүнчүлүктөрү боюнча) дискриминацияга жол берилбеши керек.

**2-тиркеме**

**Окуучулар үчүн жумуш ордунда окутуудан өтүү боюнча эскертме**

**1. Жумуш ордунда окутуу (ЖОО) деген эмне?**

**“Кесиптик билим берүү системасы үчүн жумуш ордунда окутуу** – бул милдеттүү түрдө практикалык окутуу жана кесиптик билимдерди жана көндүмдөрдү бекемдөө, ошондой эле билим берүү уюмунун өндүрүштүк бөлүмдөрүндө/комплекстеринде жана/же ишканалардын/уюмдардын базасында иш тажрыйбасын алуу менен билим берүү уюмдарында окугандар үчүн жалпы жана кесиптик билимдерди жана көндүмдөрдү алууга багытталган кадрларды даярдоо системасы”.

Башкача айтканда, ЖОО – бул өзүнө реалдуу иш тажрыйбасын камтыган же аудиторияда окутууну ишке орношуу жана карьера куруу процесстери менен бириктирген ишмердик.

**2. ЖООдөн өтүү мага эмнелерди берет?**

ЖООдон өтүү окуучу үчүн төмөнкү артыкчылыктарга ээ:

* өзүнүн адистиги/кесиби менен таанышуу;
* чеберчиликти өнүктүрүү жана терең кесиптик билимдерге ээ болуу;
* иш берүүчүлөр жана бизнес-чөйрө менен байланыш түзүү;
* уюмдун алып барган иши жөнүндө билимдерге ээ болуу жана өзүнүн билим алуусунун маанилүүлүлүгүн түшүнүү;
* иш берүүчүнүн күтүүлөрүнөн өзүнүн квалификациясынын деңгээлине жетишүү;
* кесиптер жана кызмат көрсөтүүлөр рыногунда жакшы багыт алуу, конкреттүү көндүмдөр кайда жана кантип керек болорун түшүнүү;
* социалдык мобилдүүлүктү жана эмгек рыногунда кесиптик атаандаштыкка жөндөмдүүлүктү жогорулатуу;
* теориялык даярдыктын деңгээлин сактоо менен парктикалык түзүүчүнү чыңдоо, баштапкы практикалык тажрыйбага ээ болуу;
* социалдык-инсандык, мындайча аталган “жумшак” көндүмдөрдү өнүктүрүү, анын ичинде жамаатта иштөө жөндөмү, баарлашуу көндүмдөрүн өнүктүрүү, креативдүү ой жүгүртүүнү өнүктүрүү, критикалык ой жүгүртүүнү, өзүн-өзү уюштурууну, тартипти, өзүнө жоопкерчилик алганды билүүнү өнүктүрүү ж.б.

**3. ЖООдон өтүүдө менин милдеттерим кандай?**

ЖООдон өтүү учурунда окуучу төмөнкүлөргө милдеттүү:

* эмгек тартибин сактоого жана ЖОО программасын өздөштүрүүнүн алкагында тапшырмаларды аткарууга;
* окуу учурунда ишкананын Уставын, Ички тартип эрежелерин жана башка локалдык актыларын, анын ичинде эмгекти коргоо чөйрөсүндөгү актыларды аткарууга, ишкананын мүлкүнө аяр мамиле кылууга;
* куратордун (окутуучунун, өндүрүштүк окутуу мастеринин) жана насаатчынын окуу жана өндүрүштүк процесстерге тиешелүү көрсөтмөлөрүн аткарууга;
* ишкананын коммерциялык сырларын камтыган маалыматты ачыкка чыгарбоого.

Окуучу ишканага түздөн-түз келтирген зыян үчүн да, ал башка жактарга зыяндын ордун толтуруунун натыйжасында ишканада пайда болгон зыян үчүн да, эгерде окуучу күнөөлүү болсо, КР мыйзамдарында белгиленген тартипте материалдык жоопкерчиликке тартыларын түшүнүү зарыл.

**4. ЖООдон өтүүдө менин укуктарым кандай?**

ЖООдон өтүү учурунда окуучу төмөнкүлөргө укуктуу:

* ЖОО программасы менен таанышууга;
* билим берүү уюмундагы куратордон (октуучудан, өндүрүштүк окутуу мастеринен) киришүүчү көрсөтмө алууга;
* ишканадан насаатчынын бекитилишине;
* ишкананын Уставы, Ички тартип эрежелери жана башка локалдык актылары, анын ичинде эмгекти коргоо чөйрөсүндөгү актылар менен таанышууга;
* өндүрүштө ЖООдон өтүү графиги менен алдын ала таанышууга;
* ишканада окуу учурунда колдонуудагы нормативдер боюнча атайын кийим (форма), өндүрүш каражаттары, сарпталуучу материалдар менен камсыз болууга;
* ишканада санитардык эрежелерге, эмгекти коргоо талаптарына, турмуш-тиричилик коопсуздугуна жана өрт коопсуздугуна жооп берген ЖООдон коопсуз өтүү шарттары менен камсыз болууга;
* ЖОО программасына ылайык сапаттуу практикалык даярдоого.

**5. Менин ЖООдон өтүүм кандай бааланат?**

ЖООдон өтүүнү баалоо ыкмасы ЖОО программасында белгиленген, ЖООдон өтүүнүн жыйынтыгы боюнча окуучу эмнелерди билиши, өздөштүрүүсү жана кыла билүүсү керек экендигин көрсөтүү үчүн аны менен алдын ала таанышуу зарыл. Бул **окутуунун натыйжаларына** (ОН) жетишүү деп аталат.

Ошондой эле, окуучу насаатчы менен бирге ЖООдон (практикадан) өтүү күндөлүгүн толтуруп, жыйынтыгында ЖООдон (практикадан) өтүү жөнүндө отчет түзүүгө же презентация даярдоого (билим берүү уюмунун талаптарына жараша) тийиш.

ЖООдон өтүүнү баалоого билим берүү уюуму, ишкананын өкүлдөрү да катышат.

**6. ЖООдон өтүү андан ары ишке орношууда жардам береби?**

Албетте. ЖООдон өткөн бүтүрүүчү реалдуу өндүрүш деген эмне экендигин билет, баштапкы иш тажрыйбасына ээ болду, анда “катуу” (кесиптик, техникалык) көндүмдөр да, “жумшак” (социалдык-инсандык) көндүмдөр да өнүккөн, алар өзүн жамаатта алып жүргөндү, жетекчилик менен жумушчу мамиле түзгөндү, адистикке/кесипке жараша кардарлар менен мамиле түзгөндү билүү менен билдирилет.

**7. Маанилүү!**

* Жумуш ордунда керек болгон көндүмдөргө көңүл бур. Алар гана кесиптик (техникалык) көндүмдөрдү камтыйбы? Кандай “жумшак” көндүмдөр жумуш ордунда көрүнөт?
* Жумуш ордуна байкоо жүргүз: бардыгы кандай коюлган, атайын дресс-код барбы, кайсы иш кандай күч-аракетти талап кылат, ар бир операцияга сарапталуучу убакыттын көлөмүнө ж.б.
* Жумуш ордунда бардык коопсуздук эрежелерин милдеттүү түрдө сакта!
* Суроолорду бер, иштин маңызын, ар бир операциянын аткарылышын түшүнүүгө аракет кыл, таанып-билүүгө умтул.

**3-тиркеме**

**ЖОО программасынын долбоорунун мисалы**

КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ

БИШКЕК АРХИТЕКТУРА ЖАНА КУРУЛУШ МЕНЕДЖМЕНТИ КОЛЛЕДЖИ

|  |  |  |  |  |
| --- | --- | --- | --- | --- |
| «Макулдашылды»КПБ отурумунда \_\_\_\_\_\_\_\_\_\_\_\_\_\_\_\_2023-ж. \_\_\_\_\_\_\_\_\_\_ №\_\_\_\_ протоколКПБ төрагасы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  | «Бекитилди»методикалык кеңештин отурумунда2023-ж. \_\_\_\_\_\_\_\_\_\_ №\_\_\_\_ протоколОМК төрагасы \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ |

**Жумуш ордунда окутуу программасы**

**Адистик:** 250403 «Жыгач иштетүү технологиясы, эмеректердин дизайны жана конструкциялоо»

**Квалификация:** Техник-технолог

**Окутуу формасы:** Күндүзгү

**Окутуу мөөнөтү**: 1 жыл 10 ай

Бишкек - 2023

Бул программа Секторду өнүктүрүү программасы: Инклюзивдүү өсүү үчүн көндүмдөр долбоорунун алкагында иштелип чыкты – КТБО системасын өнүктүрүү жана башкаруу боюнча консультациялар, CS1-QCBS-01-2018

Жумуш ордунда окутуу программасы КР БИМдин 2020-жылдын 15-декабрындагы №1033/1 буйругу менен бекитилген Кыргыз Республикасынын кесиптик билим берүү системасында Жумуш ордунда окутуу концепциясына ылайык жана 250403 “Жыгач иштетүү технологиясы, эмеректердин дизайны жана конструкциялоо” адистиги, техник-технолог квалификациясы боюнча билим берүү программасынын негизинде иштелип чыкты.

Жумуш ордунда окутуу программасы КР кесиптик билим берүүнүн мамлекеттик заманбап билим берүү стандарттарынын негизинде камтылган компетенттүүлүк мамиленин негизги принциптерине толугу менен жооп берет: теориянын жана практиканын биримдиги, билим берүү процессинин негизиндеги дисциплиналар аралык, интеграцияланган мамиле, кесиптик ишмердикте жөндөмдөрдү жана билимдерди колдонууга басым жасоо, бул бүтүрүүчүгө тандаган иш чөйрөсүндө ийгиликтүү иштөөгө, анын социалдык мобилдүүлүгүнө жана эмгек рыногундагы туруктуулугуна өбөлгө түзүүчү социалдык-инсандык жана кесиптик компетенцияларга ээ болуусуна мүмкүндүк берет.

**Иштеп чыгуучунун**

**аты-жөнү:** Чалова Э.А.

**Окутуу мөөнөтү:** 2023-2026-жж.

**ЖООнун түрлөрү:** жумуш ордуна экскурсиялар, ЖОдо мастер-класстар, ЖОго атайын дисциплиналар боюнча көчмө практикалык сабактар, ОӨКдө, жабдылган лабораторияларда, окуу полигондорунда, устаканаларда окутуу, окуу-таанышуу, өндүрүштүк практика жана анын түрлөрү (технологиялык ж.б.), диплом алдындагы практика.

**Мазмуну**

[1. Киришүү 30](#_Toc139328262)

[2. ЖООнун максаты 30](#_Toc139328263)

[3. ЖООдон өтүү тартиби 31](#_Toc139328264)

[4. ЖООнун формалары боюнча окутуу жүктөмүнүн көлөмү жана алардан өтүү графиги 31](#_Toc139328265)

[5. ЖОО программасын өздөштүрүүнүн натыйжалары 33](#_Toc139328266)

[6. ЖООнун формасы катары практиканын мазмуну 36](#_Toc139328267)

[7. Коопсуздук ченемдери жана эмгекти коргоо 40](#_Toc139328268)

[8. Окуучуларды окутуунун натыйжаларын баалоо жана таануу эрежелери 40](#_Toc139328269)

1. Киришүү

Жумуш ордунда окутуу (мындан ары – ЖОО) – бул милдеттүү түрдө практикалык окутуу жана кесиптик билимдерди жана көндүмдөрдү бекемдөө, ошондой эле билим берүү уюмунун өндүрүштүк бөлүмдөрүндө/комплекстеринде жана/же ишканалардын/уюмдардын базасында иш тажрыйбасын алуу менен билим берүү уюмдарында окугандар үчүн жалпы жана кесиптик билимдерди жана көндүмдөрдү алууга багытталган кадрларды даярдоо системасы.

Бул программа кесиптик техникалык билим берүү жана окутуу чөйрөсүндө адистерди даярдоонун алкагында жумуш ордунда окутууну ишке ашыруу максатында иштелип чыкты. Программа 250403 “Жыгач иштетүү технологиясы, эмеректердин дизайны жана конструкциялоо” адистиги боюнча билим берүү программасынын компонентин билдирет.

Программанын ченемдик базасы болуп төмөнкүлөр саналат:

* 250403 “Жыгач иштетүү технологиясы, эмеректердин дизайны жана конструкциялоо” адистиги боюнча техник-технологдун кесиптик стандарты;
* 250403 “Жыгач иштетүү технологиясы, эмеректердин дизайны жана конструкциялоо” адистиги боюнча билим берүү программасы, квалификация: техник-технолог;
* 250403 “Жыгач иштетүү технологиясы, эмеректердин дизайны жана конструкциялоо” адистиги боюнча орто кесиптик билим берүүнүн окуу планы.
1. ЖООнун максаты

ЖООнун максаты болуп окуучулардын адистик боюнча жалпы жана кесиптик компетенцияларды сапаттуу өздөштүрүүсү, ошондой эле белгиленген ченемдик-техникалык талаптарга ылайык жыгачтан эмерек жана башка буюмдарды жасоонун технологиялык процессинин сапатын камсыз кылуучу колледждин ОӨКтүн жана (же) ишканалардын (уюмдардын) базасында жыгач иштетүү жаатындагы кесиптик иш тажрыйбасына ээ болуу саналат.

Максатка жетүү процессинде ЖОО төмөнкүлөргө өбөлгө түзөт:

* иш берүүчүлөрдүн күтүүлөрүнө бүтүрүүчүлөрдүн квалификациясынын деңгээлинин ылайык келүүсүнө жетишүүгө;
* окуучуларды кесиптер жана кызмат көрсөтүүлөр рыногунда жакшы багыттоого жана конкреттүү көндүмдөр кайда жана кантип суроо-талапка ээ болорун түшүнүүгө;
* эмгек рыногунда бүтүрүүчүлөрдүн социалдык мобилдүүлүгүн жана кесиптик атаандаштыкка жөндөмдүүлүгүн жогорулатууга;
* теориялык даярдык деңгээлин сактоо менен практикалык түзүүчүнү чыңдоого, баштапкы практикалык тажрыйбага ээ болууга;
* социалдык-инсандык, мыйндайча аталган “жумшак” көндүмдөрдү, анын ичинде жамаатта иштей билүүнү, баарлашуу көндүмдөрүн өнүктүрүүнү, креативдүү ой жүгүртүүнү өнүктүрүүнү, критикалык ой жүгүртүүнү өнүктүрүүнү, өзүн-өзү уюштурууну, тартипти, өзүнө жоопкерчиликти ала билүүнү өнүктүрүүгө.
1. ЖООдон өтүү тартиби

ЖОО программасын ишке ашырууга 3 тарап катышат: билим берүү уюмдары, иш берүүчүлөр жана окуучулардын өзү:

Окуучунун өзү жана насаатчы катары ишкана окуучу ЖООдон өтүүнүн жыйынтыгы боюнча окутуунун кандай натыйжаларына (ОН) жетишүүсү керек экендигин так түшүнүшү керек. ЖОО башталганга чейин билим берүү уюму киришүүчү көрсөтмө берет, анда ЖООдон өтүүнүн, ОНдун максаттары, жумуш ордунда жүрүм-турумдун негизги эрежелери, ЖООдон өтүүнүн жыйынтыгы боюнча баалоо ыкмалары ачылат жана негизги уюштуруучулук учурлар, ЖООдон өтүүгө буйрук менен тааныштырат.

Ишкана ЖОО программасын ишке ашырууда окуучуга/ окуучулар тобуна ЖООнун практикалык билимдерге жана иштеги ыкмаларга окутуу үчүн дээрлик квалификациялуу адистердин (жумушчулардын) ичинен насаатчыны бекитет. Ишкана окуучуга окуу каражаттарын, жабдууларды, окуудан өтүү мезгилине сарпталуучу материалдарды берет, окуучуну ишканада окутуу учурунда колдонуудагы нормативдер боюнча атайын кийим (форма) менен камсыздайт жана окуучулар үчүн ишканада ЖООдон өтүүнүн санитардык эрежелерге, эмгекти коргоо талаптарына, турмуш-тиричилик коопсуздугуна жана өрт коопсуздугуна жооп берген коопсуз шарттарды камсыздайт.

Ишканадан насаатчы ЖООдон (практикадан) өтүү процессинде окуучуларды окутуунун сапаты үчүн жоопкерчилик тартат, ишканада ЖООну ишке ашырууда окуучуну коштоп жүрөт, анын кесиптик билиминин жана кесиптик көндүмдөрүнүн деңгээлинин жогорулашына өбөлгө түзөт. Насаатчы төмөнкүлөргө милдеттүү:

* окуучуларды ишкананын Уставы, Ички тартип эрежелери, ишканада өндүрүш шарттарындагы санитардык, өрткө каршы жана башка милдеттүү ченемдер жана жүрүм-турум эрежелери менен тааныштырууга;
* ЖОО программасына, кесип/адистик боюнча жумушчу окуу планына, окуу процессинин жылдык календардык графигине ылайык окуучуларды окутууга;
* окуучулардын эмгегин рационалдуу уюштурууга, ЖОО процессинде ишкананын жабдууларын натыйжалуу пайдаланууга;
* гендердик теңчилик принциптерин сактоого жана бардык окуучулар үчүн окутуучу материалдардын жана жумушчу чөйрөнүн бирдей жеткиликтүүлүгүн камсыздоого;
* билим берүү уюмунун өкүлүнө окуучулардын өндүрүштө ыңгайлашуу процесси, алардын тартиби жана жүрүм-туруму жөнүндө маалымат берүүгө.
1. ЖООнун формалары боюнча окутуу жүктөмүнүн көлөмү жана алардан өтүү графиги

250403 “Жыгач иштетүү технологиясы, эмеректердин дизайны жана конструкциялоо” адистиги боюнча ЖОО төмөнкү формаларда ишке ашырылат:

|  |  |  |  |
| --- | --- | --- | --- |
| **Курс, семестр** | **ЖООнун формасы** | **Сааттардын (кредиттердин) көлөмү** | **Кыскача сүрөттөлүшү (дисциплина, ОМ менен байланышы)** |
| 1-курс, 1- семестр | Конок лекция;ОӨКтө жогорку курстардын окуучуларынын ишин байкоо | 10 | Адистикке киришүү |
| 1-курс, 2- семестр | Өндүрүшкө экскурсия;“Бош орундар” жарманкесине катышуу | 22 | Адистикке киришүү |
| 2-курс, 3- семестр | Ботаникалык бакчага экскурсиялар;Эмерек цехтерине экскурсиялар;ОӨКтө ЖОдо сабактар;Өндүрүштөгү сабактар | 2424 | Материал таануу жана жыгач таануу |
|  | ЖОго көчмө практикалык сабак;ОӨКтө окутуу | 24 | Гидравлика жана гидро иштеткич |
|  | Колледждин устаканасында жана ОӨКтө окуу практикасы  | 60 | Жыгач таануу практикасы |
| 2-курс, 4- семестр | ОӨКтө ЖОдо сабактар;ЖОго көчмө практикалык сабак | 44 | Жыгачты гидротермикалык тазалоо |
|  | ЖОго көчмө практикалык сабак;Эмерек компанияларына экскурсиялар | 24 | ОМ 1 “Жыгачтан жасалган буюмдардын дизайн долбоорлорун иштеп чыгуу” |
|  | ОӨКтө ЖОдо сабактар;ЖОго көчмө практикалык сабак;ЖОдогу мастер-класстар | 222 | ОМ 2 “Жыгач иштетүүчү станокторду оңдоо жана жөндөө боюнча операциялардын аткарылышын уюштуруу” |
|  | Колледждин ОӨКтөгү ЖОдо практика | 120 | Окуу-таанышуу практикасы |
| 3-курс, 5- семестр | ОӨКтөгү ЖОдо окутуу;ЖОдогу мастер-класстар | 42 | ОМ 2 “Жыгач иштетүүчү станокторду оңдоо жана жөндөө боюнча операциялардын аткарылышын уюштуруу” |
|  | ЖОго көчмө практикалык сабак;ОӨКтөгү ЖОдо окутуу | 66 | ОМ 3 “Жыгач иштетүү өндүрүшүнүн технологиялык процесстерин, өндүрүштү технологиялык даярдоо процесстерин, буюмдардын конструкцияларын автоматташтырылган долбоорлоо системасын пайдалануу менен иштеп чыгуу” |
|  | Эмерек цехтерине экскурсиялар;ЖОго көчмө практикалык сабак;ОӨКтө окутуу | 4410 | ОМ 4 “Жыгач иштетүү продукцияларын даярдоонун технологиялык процессин жүргүзүүнү уюштуруу” |
|  | ЖОго көчмө практикалык сабак;ОӨКтөгү ЖОдо окутуу | 610 | ОМ 5 “Жабдууларды, жыгач иштетүү жана эмерек өндүрүшүнүн чийки заттарын жана материалдарын сарптоонун технологиялык эсептөөлөрүн аткаруу” |
|  | ОӨКтөгү ЖОдо окутуу | 10 | Жыгач иштетүү өндүрүшүн автоматташтыруу |
|  | Өндүрүштөгү ЖОдогу практикалык сабактар | 150 | Өндүрүштүк (технологиялык практика) |
| 3 курс, 6 семестр | Эмерек цехтерине жана компанияларга экскурсиялар;ЖОго көчмө практикалык сабак;ОӨКтөгү ЖОдо окутуу | 244 | ОМ 6 “Жыгач иштетүү жана эмерек өндүрүшүнүн продукцияларын даярдоонун бардык этаптары боюнча технологиялык процесстин карталарын түзүү” |
|  | ЖОго көчмө практикалык сабак;ОӨКтөгү ЖОдо окутуу | 44 | ОМ 7 “Жыгач иштетүү өндүрүшүнүн продукцияларынын сапатынын техникалык документтердин талаптарына ылайык келишин контролдоо” |
|  | Эмерек цехтерине жана компанияларга экскурсиялар;ЖОго көчмө практикалык сабак;ЖОдогу мастер-класстарОӨКтөгү ЖОдо окутуу | 4446 | ОМ 8 “Жыгач иштетүү жана эмерек өндүрүшүнүн жаңы технологиялык процесстерин өздөштүрүү” |
|  | ОӨКтөгү ЖОдо окутуу | 8 | ОМ 9 “Эмгекти коргоо жана коопсуздук техникасынын талаптарын сактоо” |
|  | Өндүрүштөгү ЖОдогу практикалык сабактар | 120 | Квалификацияга чейинки (дипломго чейинки) практика |
| **Бардыгы сааттар:** | **608** |  |
| **Программа боюнча аудиториялык сааттардын жалпы көлөмүнөн % менен:** | **27,2%** |  |

ЖООнун формалары, алардан өтүү мезгили керектөөлөргө жана мезгилдик өзгөчөлүктөргө жараша өзгөрүшү мүмкүн.

1. ЖОО программасын өздөштүрүүнүн натыйжалары

ЖООнун натыйжалары кесиптик да, жалпы/инсандык компетенцияларды да камтыйт. Окуучулар жыгачтан эмерек жана башка буюмдарды жасоонун технологиялык процессинин сапатын камсыз кылуу, жыгач иштетүү жана эмерек ишканаларында коопсуздук техникасын жана эмгекти коргоо менен жыгач иштетүү боюнча иштерди аткарууга жөндөмдүү.

ЖОО программасынан өтүүнүн жыйынтыгында окуучулар 250403 “Жыгач иштетүү технологиясы, эмеректердин дизайны жана конструкциялоо” адистиги боюнча окутуунун төмөндөгү натыйжаларына байланыштуу негизги функцияларды аткара алышат:

1. Жыгачтан жасалган буюмдардын дизайн долбоорлорун иштеп чыгууга жөндөмдүү - ПОН1;
2. Жыгач иштетүүчү станокторду оңдоо жана жөндөө боюнча операциялардын аткарылышын уюштурууга жөндөмдүү - ПОН2;
3. Жыгач иштетүү өндүрүшүнүн технологиялык процесстерин, өндүрүштү технологиялык даярдоо процесстерин, буюмдардын конструкцияларын автоматташтырылган долбоорлоо системасын пайдалануу менен иштеп чыгууга жөндөмдүү - ПОН3;
4. Жыгач иштетүү продукцияларын даярдоонун технологиялык процессин жүргүзүүнү уюштурууга жөндөмдүү - ПОН4;
5. Жабдууларды, жыгач иштетүү жана эмерек өндүрүшүнүн чийки заттарын жана материалдарын сарптоонун технологиялык эсептөөлөрүн аткарууга жөндөмдүү - ПОН5;
6. Жыгач иштетүү жана эмерек өндүрүшүнүн продукцияларын даярдоонун бардык этаптары боюнча технологиялык процесстин карталарын түзүүгө жөндөмдүү - ПОН6
7. Жыгач иштетүү өндүрүшүнүн продукцияларынын сапатынын техникалык документтердин талаптарына ылайык келишин контролдоого жөндөмдүү - ПОН7;
8. Жыгач иштетүү жана эмерек өндүрүшүнүн жаңы технологиялык процесстерин өздөштүрүүгө жөндөмдүү - ПОН8.
9. Эмгекти коргоо жана коопсуздук техникасынын талаптарын сактоого жөндөмдүү – ПОН9

ЖОО программасынан өтүү ошондой эле окуучуларда төмөндөгү жалпы компетенцияларды калыптандырууга өбөлгө түзөт:

1. Өз ишин уюштурууга; жумуш орундарын сарамжалдуу уюштурууга, кадрларды жайгаштырууга катышууга, аларды эмгек предметтери жана каражаттары менен камсыз кылууга, кызматкерлердин компетенциясына ылайык кадрларды жайгаштырууну негиздөөгө; чыгарылуучу продукциянын саны жана сапаты боюнча пландуу тапшырмаларды персоналга жеткирүүгө жөндөмдүү - ЖК1;
2. Кызматкерлердин жоопкерчилигин жана ыйгарым укуктарын аныктоого, башкаруу чечимдерин кабыл алууга жана ишке ашырууга, жумушчулардын өндүрүштүк милдеттерди аткарууга мотивациясын негиздөөгө, ишкананын эмгек ресурстарын натыйжалуу пайдаланууга; чыр-чатактуу кырдаалдарды башкаруу үчүн чечимдерди табууга жөндөмдүү - ЖК2;
3. Командада иштөөгө, кесиптештери, жетекчилик, кардарлар менен натыйжалуу баарлашууга; стандарттуу жана стандарттуу эмес маселелерди чечүү методдорунун көп түрдүүлүгүнө багыт алууга; командалык тапшырмада ишти аткаруунун тактикасын туура түзүүгө, кыйынчылыктарды жеңүүгө жана өздүк жеке жетишкендиктерине баа берүүгө жөндөмдүү - ЖК3;
4. Өзүнүн жеке жана кесиптик өнүгүүсүн башкарууга, кесиптик иш-аракеттердеги эмгек шарттарынын жана технологиянын өзгөрүшүнө ыңгайлашууга жөндөмдүү -ЖК4.
5. ЖООнун формасы катары практиканын мазмуну

|  |  |  |  |  |  |  |
| --- | --- | --- | --- | --- | --- | --- |
| **ЖООнун (практиканын) түрлөрү** | **Окутуунун натыйжалары** | **Практиканын тематикалык мазмуну** | **Темалар боюнча сааттар/****жүктөмдүн көлөмү** | **Жумушчу чөйрө, анын ичинде керектүү жабдуулар** | **Кредит-тердин/****сааттар-дын саны** | **Семестр** |
| 1. Окуу-таанышуу практикасы
 | К0205 К0206 К0207 К0208К0902 К0903 К0904 К0905 К0906ЖК1ЖК2ЖК3 | 1. Коопсуздук техникасы боюнча көрсөтмө берүү. Жыгач устанын ордун уюштуруу. Жабдуулар жана шаймандар.
2. Материалды жайгаштыруу жана кесүү.
3. Кол куралы менен тегиздөө.
4. Тешүү жана кесүү.
5. Комплекстүү иштер
 | 1. 10
2. 30
3. 30
4. 30
5. 20
 | * ОӨК
* Шаблондор жана кыскычтар менен верстак менен жумушчу стол
* Көмөкчү шаймандар: балка, бурагыч, ачкыч, кычкач, зым кескич
* Өлчөөчү аспаптар: ярунок, малка, транспортир, реймус, отволока, циркулдун скобасы, бурч өлчөгүч, кронциркуль, нутрометр, деңгээл, белгилөөчү такта, белгилөө үчүн шаблондор
* Ар түрдүү араа, темир араа
* Жалпак беттерди жылмалоо үчүн шаймандар: бир кат рубанок, кош рубанок, фуганок, цинубель, чүркө рубанок, кыймылдуу бабкалары менен рубанок
* Профилдик жалпак жана профилдик (формалуу) беттерди жылмалоо үчүн шаймандар
* Оюучу шаймандар
* Тешүү, электрлештирилген тешүүчү шайман
 | 4/120 | 4 |
| 1. Жыгач таануу боюнча практика
 | К0504 К0510К0902 К0903 К0904 К0905 К0906 | 1. Коопсуздук техникасы боюнча көрсөтмө берүү.
2. Жыгачтын түрлөрүн аныктоо жана алардын түзүлүшүнүн өзгөчөлүктөрүн өздөштүрүү.
3. Жыгачтын кемчиликтерин жана зыяндын даражасын аныктоо.
4. Токой сортименттерин аныктоо.
5. Жыгачты белгилөө, сорттоо, төшөө жана эсепке алуу.
6. Жыгач материалдарынын сапатын текшерүү.
 | 1. 2
2. 24
3. 10
4. 10
5. 8
6. 6
 | * ОӨК
* Ботаникалык бакча
* Жыгач материалдарын даярдоочу ишканалар
* Жыгач кампалары
* Жыгач үлгүлөрү
 | 2/60 | 4 |
| 3.Өндүрүштүк (технологиялык) практика | К0406 К0407 К0408 К0410К0507 К0508 К0509 К0511 ЖК1 ЖК2 ЖК3 ЖК4К0606 К0607 К0608 К0609 К0610К0902 К0903 К0904 К0905 К0906 | 1. Ишкана менен таанышуу, коопсуздук техникасы боюнча көрсөтмө берүү.
2. Акы төлөнүүчү жерлерде иштөө жана разрядды ыйгаруу.
3. Жумуш орундарында, өндүрүш участокторунда ишти изилдөө.
4. Өндүрүштүк экскурсиялар.
5. Өндүрүштүк технологиялык практика боюнча отчет үчүн материалдарды жалпылоо жана күндөлүктү толтуруу.
6. Практиканын отчету боюнча иштөө
 | 1. 10
2. 60
3. 50
4. 20
5. 6
6. 4
 | * Жыгач иштетүүчү, эмерек чыгаруучу ишканалар жана цехтер: жыгач тилүүчү, кургатуучу, кесүүчү, машина менен иштетүү цехи, жасалгалоо, чогултуу.
* Компьютер менен башкарылуучу форматтык кесүүчү машина, ЧПУ менен араа борбору, ЧПУ менен кыр чыгаруучу машина, ЧПУ менен жыгач иштетүү борбору, ЧПУ менен жыгач боюнча фрезердик станок, кол менен башкарылуучу ЧПУ менен автоматтык жыгач иштетүүчү машина, жыгач иштетүүчү токардык станок, ЧПУ менен тешүүчү-кошуучу машина, тешүүчү стол машина, вакуумдук пресс, кол менен басуучу тегиздөөчү машина, “Аары” диск араа, фрезер, рейсмустук-бириктиргич станок, жыгачты иштетүү үчүн ысык пресс, ным өлчөгүч, компрессор
* Ишкананын жетектөөчү документтери
* Технологиялык процесстердин карталары
* Бөлүктөрдү жасоонун деталдаштырылган чиймелери
* Жабдуулардын жана шаймандардын техникалык паспорттору
* Ишти аткаруу графиги
* Жеке коргонуу каражаттары
* Атайын кийим
* Электр коргоочу каражаттар
 | 5/150 | 5 |
| 4.Квалификация (диплом) алдындагы практика | К0807 К0808 К0809 К0810 К0811К0902 К0903 К0904 К0905 К0906 ЖК1 ЖК2 ЖК3 ЖК4 | 1. Ишкана менен таанышуу, коопсуздук техникасы боюнча көрсөтмө берүү.
2. Мастердин, технологдун же башка инженердик-техникалык кызматкерлердин дублеру болуп иштөө.
3. Бөлүмдөрдө иштөө: өндүрүштүк-техникалык, конструктордук.
4. Дипломдук долбоор үчүн материалдарды чогултуу.
5. Дипломго чейинки практика боюнча материалдарды жана отчет жана күндөлүк дизайнын жалпылоо.
 | 1. 10
2. 50
3. 30
4. 20
5. 10
 | * Жыгач иштетүүчү, эмерек чыгаруучу ишканалар жана цехтер: жыгач тилүүчү, кургаткыч, кабыгы сыйрылган шпон цехи, тегизделген шпон цехи, кесүү цехи, машина менен иштетүү цехи, жасалгалоо, чогултуу цехи
* Өндүрүштүк-техникалык бөлүмдөр
* Конструктордук бюролор
* Техникалык контролдоо бөлүмдөрү
* Чийки зат кампалары
* Ишкананын жетектөөчү документтери
* Технологиялык процесстердин карталары
* Бөлүктөрдү жасоонун деталдаштырылган чиймелери
* Жабдуулардын жана шаймандардын техникалык паспорттору
* Ишти аткаруу графиги
* Жеке коргонуу каражаттары
* Атайын кийим
* Электр коргоочу каражаттар
 | 4/120 | 6 |

1. Коопсуздук ченемдери жана эмгекти коргоо

Практикага жиберилген окуучу окуу жайдан жана практика өтүүчү жерден көрсөтмө алышы керек. Ал төмөнкүлөр жөнүндө маалымдар болууга тийиш:

* Кыргыз Республикасынын 2003-жылдын 1-августундагы № 167 “Эмгекти коргоо жөнүндө” мыйзамына, Кыргыз Республикасынын 2016-жылдын 26-июлундагы № 142 “Кыргыз Республикасынын “Эмгекти коргоо жөнүндө” мыйзамына өзгөртүүлөрдү киргизүү тууралуу” мыйзамы менен киргизилген түзөтүүлөргө ылайык техник-технологдун ролдору жана милдеттери;
* Техник-технологдун индивидуалдуу кызматтык милдеттери (юридикалык билдирүүгө ылайык);
* Кесиптик ишмердик чөйрөсүндө эмгектин коопсуз шарттарын камсыздоонун өзгөчөлүктөрү;
* Жыгач өнөр жайы жана эмерек өндүрүшү үчүн мүнөздүү болгон эмгектин коопсуздугу боюнча негизги ченемдик жана техникалык ченемдик укуктук актылар, өндүрүштүк санитария жана гигиена;
* Өрт коопсуздугу чаралары жана өрт чыккан учурда коопсуз жүрүм-турум эрежелери;
* Экологиялык тобокелдик жана айлана-чөйрөгө зыян келтирүү;
* Эмгекти коргоону уюштуруунун негиздери;
* Кооптуу жана зыяндуу өндүрүштүк факторлордон коргонуу ыкмалары жана каражаттары;
* Өндүрүштүк экологиянын негиздери.
1. Окуучуларды окутуунун натыйжаларын баалоо жана таануу эрежелери

Баалоо ыкмалары окутуунун натыйжасына релеванттуу. Окуучуларды окутуунун жетишилген натыйжалары өндүрүштүн өкүлдөрү – практиктер тарабынан бааланат. Практиктерге “окуучу” бөлүмүн көрсөтүү менен толтуруу үчүн баалоо формалары/барактары берилет, окутуунун натыйжаларын көрсөтүүнүн жыйынтыгында баалоо окуу жайдын баалоо системасына ылайык “баа” бөлүмүнө киргизилет.

Окуучулар күндөлүктү окутуунун бардык мезгилинде толтурушу керек, анда калыптанган компетенциялар практика менен тастыкталат.

|  |  |  |  |  |
| --- | --- | --- | --- | --- |
| **Практика-нын түрү** | **ПОН** | **Баалоо ыкмасы** | **Баанын сыпаттамасы** | **Баа****(Баллдар)** |
| 1. Окуу-таанышуу практикасы | ПОН2ПОН9 | * Практикалык көндүмдөрдү көрсөтүү:
* кол менен жыгач кесүүчү иштөө көндүмдөрү;
* өлчөөчү приборлор, шаймандар жана аларды колдонуу эрежелери менен иштөө көндүмдөрү;
* Практика боюнча отчеттор түзүлдү
* Практикадан өтүү боюнча күндөлүктөр толтурулду
 | Жөнөкөй бетсиз эмерек же жыгачтан буюм жасалды (табуретка, балдар столу, тумбочкалар, ашкана үчүн стол, жыгач ящик) | Экзамен,Дневник, Отчет“3”“4”“5” |
| 2. Жыгач таануу боюнча практика | ПОН5ПОН9 | * Практикалык көндүмдөрдү көрсөтүү:
* жыгачтын түрлөрүн жана жыгачтын кемчиликтерин аныктоо көндүмдөрү; ГОСТ жана техникалык шарттарга ылайык жыгач сортторун таануу.
* Практика боюнча отчеттор түзүлдү
* Практикадан өтүү боюнча күндөлүктөр толтурулду
 | * Үлгүлөрдөгү жыгачтын түрлөрү жана кемчиликтери аныкталды
 | Экзамен,Дневник, Отчет“3”“4”“5” |
| 3. Өндүрүштүк (технологиялык) практика | ПОН4ПОН5ПОН6ПОН9 | * Практикалык көндүмдөрдү көрсөтүү
* Квалификациялык сыноолордон өттү
* Практика боюнча отчеттор аткарылды
* Практика өтүү боюнча күндөлүктөр толтурулду
 | * Квалификациялык сертификат (жумушчу кесип – жыгач уста)
* Ишканадан практика жетекчисинин мүнөздөмөсү
 | Экзамен,Дневник, Отчет“3”“4”“5” |
| 4. Квалификация (диплом) алдындагы практика | ПОН8ПОН9 | * Практикалык көндүмдөрдү көрсөтүү
* Участоктун (цехтин) мастеринин дублерунун; улук мастердин; контролдук мастердин; цехтин лаборантынын кызматтык милдеттери сакталды
* Дипломдук долбоорлоо үчүн материалдар чогултулду
* Практика боюнча отчеттор түзүлдү
* Практикадан өтүү боюнча күндөлүктөр толтурулду
 | * Цехтин, бөлүмдөрдүн ишинин негизги көрсөткүчтөрү
* Ишканадан практика жетекчисинин мүнөздөмөсү
 | Экзамен,Дневник, Отчет“3”“4”“5” |

1. Trilling, Bernie. 21st century skills: learning for life in our times / Bernie Trilling and Charles Fadel. 2009 by John Wiley & Sons, Inc. [↑](#footnote-ref-1)
2. Кыргыз Республикасынын кесиптик билим берүү системасында Жумуш ордунда окутуу концепциясы (КР БИМдин 2020-жылдын 15-дкабрындагы № 1033/1 буйругу) [↑](#footnote-ref-2)
3. Жогорку квалификациялуу жумушчу кадрларды даярдоонун дуалдык моделин ишке ашыруу боюнча методикалык сунуштамалар (Стратегиялык демилгелер агенттиги, РФ БИМ), 2016. Жеткиликтүүлүк режими: <https://asi.ru/upload/0b6/Metod_Recommendation_2.0.pdf> [↑](#footnote-ref-3)
4. МБС жок болгон учурда [↑](#footnote-ref-4)